Minja

Minja on suomalainen naisen nimi. Syyskuuhun 2025 mennessä Minjan on saanut nimekseen noin 2 160 naista, joista yli puolet on syntynyt 2000-luvulla. Ennen vuotta 1950 nimeä ei ollut annettu kenellekään. Nimen tausta on epäselvä. Se on ehkä muodostettu muiden nja-loppuisia nimiä kuten Pinjaa mukaillen uudeksi versioksi Miinan ja Minnan rinnalle. Minja viettää nimipäivää yhdessä Miisan ja Mielikin kanssa 23. syyskuuta. Nimi lisättiin almanakkaan vuonna 2010.

 Tunnettuja Minjoja 

 Minja Axelsson, robotiikan tutkija ja taiteilija
 Minja Korhonen (s. 2007), yhdistetyn hiihtäjä
 Minja Koskela (s. 1987), tutkija, kirjailija, bloggaaja, musiikinopettaja, Vasemmistoliiton puheenjohtaja ja kansanedustaja
 Minja Koski (s. 1982), laulaja, lauluntekijä ja näyttelijä

 Lähteet 

Luokka: Etunimet